PATVIRTINTA

Anykščių rajono savivaldybės tarybos

2016 m. lapkričio 24 d. Nr. 1-TS-311

**ĮMOKOS už komunalinių atliekų surinkimą iš atliekų turėtojų ir tvarkymą taikymo tvarka**

**I SKYRIUS**

**BENDROSIOS NUOSTATOS**

1. Įmokos už komunalinių atliekų surinkimą ir tvarkymą taikymo tvarka (toliau – Tvarka) aprašo įmokos mokėtojų registro sudarymą ir administravimą, įmokos taikymą, mokėjimą, išieškojimą ir apskaitą. Patvirtinta įmoka už komunalinių atliekų surinkimą ir tvarkymą susideda iš pastoviosios ir kintamosios dedamųjų (toliau dvinarė įmoka – DVĮ).

2. DVĮ nustatoma vadovaujantis Lietuvos Respublikos atliekų tvarkymo įstatymu, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, Lietuvos Respublikos aplinkos ministro 2013 m. vasario 20 d. įsakymu Nr. D1–150  **„**Dėl nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.

3. Už Tvarkos taikymą atsakingas Komunalinių atliekų tvarkymo sistemos administratorius (toliau – Administratorius) –Savivaldybės įsteigtas juridinis asmuo, Savivaldybės pavedimu atliekantis komunalinių atliekų tvarkymo sistemos organizavimo funkcijas.

4. DVĮ galioja visoje Anykščių rajono savivaldybės teritorijoje ir privaloma visiems DVĮ mokėtojams.

5. Tvarkoje vartojamos sąvokos suprantamos taip, kaip jos apibrėžtos teisės aktuose.

**II SKYRIUS**

**DVĮ MOKĖTOJAI, JŲ REGISTRAVIMAS IR INFORMACIJOS, BŪTINOS DVĮ REGISTRUI SUDARYTI IR VALDYTI, TEIKIMAS**

6. DVĮ mokėtojai – nekilnojamojo turto objekto savininkas (-ai), nekilnojamojo turto objekto savininko atstovas pagal įstatymą arba kiti įgalioti asmenys, kurie apmokestinami pagal Anykščių rajono savivaldybės tarybos sprendimu patvirtintus DVĮ dydžius nekilnojamojo turto objektų kategorijoms.

7. DVĮ mokėtojų registravimą organizuoja ir tvarko Administratorius, vadovaudamasis šia Tvarka ir kitais teisės aktais. Administratorius privalo sukurti ir administruoti Anykščių rajono savivaldybės DVĮ mokėtojų duomenų bazę (toliau – DVĮ mokėtojų registras).

8. DVĮ mokėtojų registrui būtini duomenys renkami, tvarkomi, saugojami ir naudojami laikantis Lietuvos Respublikos asmens duomenų teisinės apsaugos įstatymo reikalavimų.

9. DVĮ mokėtojų registravimo tikslais Administratorius nustatyta tvarka naudojasi VĮ Registrų centro ir kitų institucijų suteiktais duomenimis ir duomenų bazėmis.

10. DVĮ mokėtojai Administratoriaus prašymu privalo teikti visus duomenis, reikalingus DVĮ apskaičiavimui ir DVĮ mokėtojų registro valdymui.

11. DVĮ mokėtojai, apie duomenų pasikeitimą reikalingų DVĮ apskaičiavimui ir mokėtojų registro valdymui, privalo informuoti Administratorių per 10 (dešimt) kalendorinių dienų, nuo šių duomenų pasikeitimo dienos.

12. DVĮ mokėtojai turi teisę susipažinti su duomenimis apie juos, įregistruotais DVĮ mokėtojų registre, bei su visa informacija, susijusia su DVĮ dydžiais.

13. DVĮ mokėtojai turi teisę reikalauti iš Administratoriaus pakeisti ar patikslinti apie juos įregistruotus duomenis, jei tokie duomenys yra neteisingi, netikslūs ar neišsamūs.

**III SKYRIUS**

**DVĮ UŽ KOMUNALINIŲ ATLIEKŲ TVARKYMĄ**

**MOKĖJIMO TVARKA**

14. DVĮ apmokestinamų nekilnojamojo turto objekto kategorijų sąrašas nustatytas Anykščių rajono savivaldybės tarybos 2016 m. lapkričio mėn. 24 d. sprendimu Nr. 1-TS-310 „Dėl metinių mišrių komunalinių atliekų susikaupimo normų nekilnojamojo turto objektų kategorijoms patvirtinimo“.

15. Administratorius privalo sudaryti viešąsias sutartis su atliekų turėtojais dėl komunalinių atliekų surinkimo ir jų tvarkymo. Sutartyse su atliekų turėtojais suderinami DVĮ dydžiai, pagal Savivaldybės tarybos nustatytą (patvirtintą) DVĮ, ir apmokėjimo už teikiamas paslaugas būdai.

16. DVĮ mokėtojai privalo sumokėti Savivaldybės tarybos patvirtintą DVĮ už komunalinių atliekų tvarkymą pagal el. paštu, paštu ar pan. gautas PVM sąskaitas-faktūras ar kitus mokėjimo dokumentus.

17. Sudarant komunalinių atliekų tvarkymo paslaugos teikimo sutartį ir mokant Savivaldybės nustatytą DVĮ įmoką, atliekų turėtojams atstovauja jų naudojamo nekilnojamojo turto objekto savininkas, nekilnojamojo turto objekto savininko atstovas arba kiti asmenys, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje.

18. Savivaldybės tarybos sprendimu nustatyta DVĮ, susideda iš pastoviosios ir kintamosios dedamųjų:

18.1. Pastoviąją DVĮ dedamąją moka visi Savivaldybės nekilnojamojo turto objektų savininkai, nekilnojamojo turto objektų savininkų atstovai arba kiti asmenys pagal Anykščių rajono savivaldybės tarybos sprendimu patvirtintus DVĮ kriterijus nekilnojamojo turto objektų kategorijoms.

18.2. Kintamąją DVĮ dedamąją moka savivaldybės nekilnojamojo turto objektų savininkai, nekilnojamojo turto objektų savininkų atstovai arba kiti asmenys, kuriems teikiama komunalinių atliekų paėmimo ir tvarkymo paslauga pagal Anykščių rajono savivaldybės tarybos sprendimu patvirtintas susikaupimo normas nekilnojamojo turto objektų kategorijoms.

19. Gyvenamosios paskirties pastatų savininkas (-ai), nedeklaravęs gyvenamosios vietos savivaldybės teritorijoje, moka DVĮ vienam gyventojui per metus. Nuo DVĮ mokesčio ar jo dalies aukščiau minėti savininkai atleidžiami vadovaujantis šios Tvarkos nuostatomis.

20. Administratorius nustato DVĮ nesumokėjusius komunalinių atliekų turėtojus ir informuoja el. paštu, registruotu laišku ar kt., išsiųsdamas jiems raginimus arba pakartotinius raginimus sumokėti DVĮ, sutartyje nustatytais terminais.

21. Gavęs raginimą arba pakartotinį raginimą sumokėti DVĮ, atliekų turėtojas privalo nurodyto dydžio sumą sumokėti per 30 (trisdešimt) kalendorinių dienų nuo raginimo gavimo datos.

22. Nesumokėta DVĮ išieškoma Lietuvos Respublikos įstatymų nustatyta tvarka, įskaitant neteisminį ir teisminį skolų išieškojimą, naudojantis skolų išieškojimo įmonių ir antstolių paslaugomis.

23. DVĮ mokėtojui sumokėjus didesnio dydžio, nei nurodyta mokėjimo parnešime, PVM sąskaitoje–faktūroje ar kitame mokėjimo dokumente, arba neteisingai apskaičiuotą DVĮ, arba nustatyta tvarka nustačius mažesnę DVĮ:

23.1. Sumokėta DVĮ užskaitoma kaip įmoka už būsimą atsiskaitymo laikotarpį;

23.2. DVĮ mokėtojo raštišku Administratoriui prašymu grąžinama, jeigu mokėtojas neturi įsiskolinimo už ankstesnį laikotarpį.

24. Sprendimą dėl DVĮ ar jos permokos grąžinimo priima Administratorius.

**IV SKYRIUS**

**ATLEIDIMO NUO DVĮ AR DVĮ DALIES REGLAMENTAVIMAS**

25. Nekilnojamojo turto objektas, kuris yra netinkamas naudoti ar fiziškai sunaikintas, nekilnojamojo turto savininko motyvuotu prašymu arba Administratoriaus motyvuotu sprendimu gali būti perkeliamas į netinkamų naudoti ir/ar nenaudojamo nekilnojamojo turto objektų kategoriją. Į netinkamų naudoti ir/ar nenaudojamų nekilnojamojo turto objektų kategoriją įtraukiami:

25.1. gyvenamosios ir kitos paskirties pastatai savivaldybės teritorijoje, kurių savininkai yra mirę ir/ar yra notaro pažyma apie paveldėtojo (–ų) nebuvimą. Atsiradus paveldėtojui (–ams) pastatai įtraukiami į DVĮ mokėtojų duomenų bazę. Už šiuos pastatus, kurie įtraukiami į netinkamų naudoti ir/ar nenaudojamo nekilnojamojo turto objektų kategoriją Administratoriaus sprendimu, kol jų savininkas nėra žinomas, DVĮ nėra skaičiuojama/ mokama;

25.2. netinkami naudoti ar fiziškai sunaikinti nekilnojamo turto objektai savivaldybės teritorijoje.

26. Asmenys, siekiantys, kad jiems savivaldybės teritorijoje nuosavybės teise priklausantys netinkami naudoti ar fiziškai sunaikinti nekilnojamojo turto objektai, minimi 25.2 punkte, būtų įtraukiami į netinkamų naudoti ir/ar nenaudojamų nekilnojamojo turto objektų kategoriją, Administratoriui turi pateikti:

26.1. Prašymą (Tvarkos priedas Nr. 1);

26.2. priešgaisrinės apsaugos ir gelbėjimo departamento prie Vidaus reikalų ministerijos Utenos apskrities priešgaisrinės gelbėjimo tarnybos pažymą, jeigu namas yra sudegęs, arba statinio (–ių) techninės priežiūros patikrinimo aktą, jeigu nekilnojamojo turto objektas yra netinkamas naudoti/gyventi ar fiziškai sunaikintas.

27. Nekilnojamojo turto objektas Administratoriaus sprendimu įtraukiamas į netinkamų naudoti ir/ar nenaudojamų nekilnojamojo turto objektų kategoriją, DVĮ mokėtojui pateikus 26 punkte reikalaujamą informaciją, ją patikrinus. Šios kategorijos pastatų savininkams DVĮ nėra skaičiuojamas.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

28. Nuo kintamosios DVĮ dedamosios mokėjimo atleidžiami nekilnojamojo turto objektų savininkai arba jų įgalioti asmenys deklaravę, kad tam tikrą laikotarpį (mažiausiai 3 mėnesius, ilgiausiai 12 mėnesių) nebus naudojamasi nekilnojamojo turto objektu ir iš šio objekto tuo laikotarpiu komunalinės atliekos nebus surenkamos.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

29. Asmenys, siekiantys, kad jiems savivaldybės teritorijoje nuosavybės teise priklausantys nekilnojamojo turto objektai būtų tam tikram laikui atleisti nuo kintamosios DVĮ dalies mokėjimo, Administratoriui turi pateikti:

29.1. Prašymą atleisti nuo kintamosios DVĮ dalies (Tvarkos priedas Nr. 2);

29.2. Prašymo formoje prašomą papildomą informaciją (elektros apskaitos prietaisų rodmenis, pristatant iš ESO pažymą ar Tvarkos 31, 32 punktuose nurodytus dokumentus).

*Papunkčio pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

30. Nekilnojamojo turto objektas Administratoriaus sprendimu atleidžiamas nuo kintamos DVĮ dalies mokėjimo, DVĮ mokėtojui pateikus29 punkte reikalaujamą informaciją, ją patikrinus ir nekilnojamojo turto savininkui sumokėjus pastoviąją DVĮ dalį už numatytą turto nenaudojimo laikotarpį, jei elektros skaitliuko rodmuo neviršija 120 KWh per metus ar buvo pateikti Tvarkos 31, 32 punktuose nurodyti dokumentai.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

31. Nuo DVĮ kintamosios dalies (prašyme Tvarkos priede Nr. 2 nurodytam laikotarpiui)atleidžiami Savivaldybės teritorijoje, gyvenamąją vietą deklaruojantys asmenys, pateikę Administratoriui pažymas iš atitinkamų institucijų, ar kitus įrodančius dokumentus:

31.1. Išvykę iš Anykščių rajono mokytis į dienines studijas (moksleiviai ir studentai ir pan.);

31.2. Atliekantys laisvės atėmimo bausmę ar laikomi kardomojo kalinimo vietose;

31.3. Atliekantys privalomąją karo arba alternatyviąją krašto apsaugos tarnybą;

31.4. Gyvenantys ar dirbantys užsienyje;

31.5. Gyvenantys kituose rajonuose;

31.6. Išvykę gydytis į sveikatos priežiūros įstaigą (stacionarą) ar komandiruotę.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

32. Nuo DVĮ kintamosios dalies (prašyme Tvarkos priede Nr. 2 nurodytam laikotarpiui) atleidžiami juridiniai asmenys pateikę Administratoriui įrodančius dokumentus apie veikos nevykdymą.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

321. Nekilnojamojo turto objekto savininkai, kurie nesinaudoja nekilnojamojo turto objektu ar jo dalimi ir nori būti atliesti nuo DVĮ kintamosios dalies mokėjimo, tačiau pagal šios Tvarkos reikalavimus negali pateikti nekilnojamojo turto objekto ar jo dalies nesinaudojimo įrodančių dokumentų, turi Administratoriui pateikti prašymą atleisti nuo kintamosios DVĮ dalies (Tvarkos priedas Nr. 2) ir prašyme nurodyti, kad neturi galimybės pateikti nekilnojamojo turto objekto ar jo dalies nesinaudojimo įrodančių dokumentų (nurodant priežastį). Anykščių rajono savivaldybės administracijos direktoriaus įsakymu sudarytos komisijos, susidedančios iš Savivaldybės administracijos ir Administratoriaus atstovų, sprendimu (apžiūrint objektą vietoje), nekilnojamojo turto objekto savininkai gali būti atleidžiami nuo kintamosios DVĮ dalies mokėjimo.

*Papildyta punktu:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

33. DVĮ (pastovioji ir kintamoji dedamoji) sumažinama 50 proc. daugiavaikėms šeimoms (auginančioms 3 ir daugiau vaikų). Šios išlaidos Administratoriui kompensuojamos iš Savivaldybės biudžeto.

34. Tuo atveju, kai sukuriamos komunalinės atliekos nėra siejamos su konkrečiu nekilnojamojo turto objektu ir yra laikino pobūdžio (renginiai, sporto varžybos ir pan.), renginio ar kitos veiklos įgyvendintojas apmokestinamas pagal naudojamų komunalinių atliekų konteinerių skaičių, tūrį ir ištuštinimo dažnį, patvirtintą Savivaldybės sprendimu. Komunalinių atliekų tvarkymo sąnaudos nustatomos įvertinus kiekvieno konteinerio ištuštinimo kainą, naudojamų konteinerių skaičių ir jų ištuštinimo faktą. Kiekvienu konkrečiu atveju renginio ar projekto įgyvendintojas pasirašo viešosios paslaugos teikimo sutartį su Administratoriumi, kurioje nustatomas atliekų turėtojui suteiktų konteinerių kiekis, tūris ir ištuštinimo dažnis. Pasirašant sutartį atliekų turėtojas užpildo Komunalinių atliekų kiekių deklaraciją už sutarties laikotarpį (Tvarkos priedas Nr. 3).

35. Tuo atveju, jeigu nekilnojamojo turto objekto/jo dalies faktiškai naudojama paskirtis skiriasi nuo nekilnojamojo turto registro išraše nurodytos paskirties, nekilnojamojo turto objekto savininkas ar jo įgaliotas asmuo turi teisę kreiptis į Administratorių ir pateikti Nekilnojamojo turto ploto/paskirties tikslinimo deklaraciją (Tvarkos priedas Nr. 4), nurodant faktiškai (nekilnojamojo daikto kadastrinių matavimo bylos patalpų eksplikacijoje) naudojamą nekilnojamojo turto objekto/jo dalies paskirtį. Administratoriaus sprendimu pakeitus nekilnojamojo turto objekto/jo dalies naudojimo paskirtį, naujai įvertintas DVĮ dydis mokamas nuo kito mėnesio po sprendimo priėmimo.

*Punkto pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

**V SKYRIUS**

**BAIGIAMOSIOS NUOSTATOS**

36. Asmenys, nepateikę duomenų ar pateikę neteisingus duomenis DVĮ apskaičiavimui, laiku nemokantys DVĮ už komunalinių atliekų tvarkymą, pažeidžia šią Tvarką bei kitus atliekų tvarkymą reglamentuojančius teisės aktus ir už tai atsako Lietuvos Respublikos įstatymų nustatyta tvarka.

37. DVĮ administravimo veiksmai, nereglamentuoti šioje Tvarkoje, atliekami vadovaujantis Lietuvos Respublikos įstatymais bei kitais teisės aktais.

38. Administratorius yra atsakingas už šios Tvarkos įgyvendinimą, DVĮ dydžių mokėtojams apskaičiavimo teisingumą bei PVM sąskaitų-faktūrų ar kitų mokėjimo dokumentų DVĮ mokėtojams pateikimą laiku ir DVĮ išieškojimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anykščių rajono savivaldybės įmokos už komunalinių atliekų

surinkimą iš atliekų turėtojų ir tvarkymą taikymo tvarka

1 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Anykščių rajono savivaldybės DVĮ Administratoriui

**PRAŠYMAS**  
**Dėl Nekilnojamojo turto objekto įtraukimo į netinkamų naudoti ir/ar nenaudojamų nekilnojamojo turto objektų kategoriją**

2017 m. mėn. d. *<įrašyti vietovę>*

Vadovaudamasis Anykščių rajono savivaldybės tarybos 2016 m. ............. ... d. sprendimu Nr. ... patvirtinta Anykščių rajono savivaldybės DVĮ už komunalinių atliekų surinkimą iš atliekų turėtojų ir tvarkymą taikymo tvarka:

Tvirtinu, kad man nuosavybės teise priklausantis nekilnojamojo turto objektas, esantis adresu *<įrašyti adresą>*, *bendras plotas - <įrašyti skaičių>* m2, Nekilnojamo turto registro išraše pateiktas pastato unikalus Nr. *<įrašyti >*, yra netinkamas naudoti pagal paskirtį.

Deklaruoju, kad aukščiau nurodytame nekilnojamojo turto objekte jokia veikla nevykdoma, negali būti vykdoma ir nebus vykdoma. Pateikiu tai įrodančius dokumentus:

PRIDEDAMA:

1. Priešgaisrinės apsaugos ir gelbėjimo departamento prie Vidaus reikalų ministerijos Utenos apskrities priešgaisrinės gelbėjimo tarnybos pažymą (jeigu namas yra sudegęs).

2. Statinio (–ių) techninės priežiūros patikrinimo aktą (jeigu nekilnojamojo turto objektas yra netinkamas naudoti/gyventi ar fiziškai sunaikintas).

3. <kita informacija>.

Leidžiu naudotis savo asmens duomenimis ir juos įtraukti į Administratoriaus tvarkomą DVĮ mokėtojų registrą.

Esu informuotas kad Administratorius turi teisę patikrinti prašyme pateiktų duomenų teisingumą.

***Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 10 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)

Anykščių rajono savivaldybės įmokos už komunalinių atliekų

surinkimą iš atliekų turėtojų ir tvarkymą taikymo tvarka

2 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Anykščių rajono savivaldybės DVĮ Administratoriui

**PRAŠYMAS   
Atleisti nuo kintamos DVĮ dalies mokĖjimo**

2017 m. mėn. d. *<įrašyti vietovę>*

Vadovaudamasis Anykščių rajono savivaldybės tarybos 2016 m. ............ ... d. sprendimu Nr. ... patvirtinta Anykščių rajono savivaldybės DVĮ už komunalinių atliekų surinkimą iš atliekų turėtojų ir tvarkymą taikymo tvarka:

Informuoju, kad man nuosavybės teise priklausančiu nekilnojamojo turto objektu, esančiu adresu *<įrašyti adresą>*, *bendras plotas - <įrašyti skaičių>* m2, Nekilnojamo turto registro išraše pateiktas pastato unikalus Nr. *<įrašyti >*, laikotarpiu nuo 2017 m. .................... mėn.....d. iki 2017 m. .................... mėn.....d. nebus naudojamasi ir iš šio objekto tuo laikotarpiu komunalinių atliekų išvežimas neturi būti vykdomas. Prašau nurodytam laikotarpiui atleisti mane nuo kintamos DVĮ dalies mokėjimo už įvardintą nekilnojamojo turto objektą.

Pateikiu turto nenaudojimą įrodančius dokumentus ir duomenis:

PRIDEDAMA:

1. Elektros apskaitos prietaisų rodmenys, pažyma iš ESO ar Tvarkos 31, 32 punkte nurodyti dokumentai.

2. <kita informacija>.

Įsipareigoju, pasibaigus atleidimo nuo kintamos DVĮ dalies laikotarpiui per 20 (dvidešimt) kalendorinių dienų, pateikti elektros apskaitos prietaisų rodmenis (pažymą iš ESO) ar Tvarkos 31, 32 punktuose nurodytus dokumentus. Esu informuotas, kad, laiku nepateikus pažymos ar dokumentų, būsiu apmokestintas DVĮ kintamosios dalies mokesčiu.

Leidžiu naudotis savo asmens duomenimis ir juos įtraukti į Administratoriaus tvarkomą DVĮ mokėtojų registrą.

Esu informuotas kad Administratorius turi teisę patikrinti prašyme pateiktų duomenų teisingumą.

***Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 10 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)

*Priedo pakeitimai:*

*Nr.* [*1-TS-132*](https://www.e-tar.lt/portal/legalAct.html?documentId=78f46ca01aa511e79800e8266c1e5d1b)*, 2017-03-30, paskelbta TAR 2017-04-07, i. k. 2017-05897*

Anykščių rajono savivaldybės įmokos už komunalinių atliekų

surinkimą iš atliekų turėtojų ir tvarkymą taikymo tvarka

3 priedas

(atliekų turėtojo pavadinimas)

(rekvizitai, adresas, adresas korespondencijai, telefonas, kontaktinis asmuo)

Anykščių rajono savivaldybės DVĮ įmokos Administratoriui

**KOMUNALINIŲ ATLIEKŲ KIEKIŲ DEKLARACIJA**

\_\_\_\_\_\_\_\_Nr. \_\_\_\_\_\_\_\_\_ (data)

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Renginio ar kitos veiklos pavadinimas, trumpas apibūdinimas** | **Deklaruojamas komunalinių atliekų kiekis** | | | |  |
| **Konteinerių kiekis, vnt.** | **Konteinerio tūris, m3** | **Konteinerių tuštinimo dažnumas, kartai per paslaugos teikimo laikotarpį** | **Metinis mišrių komunalinių atliekų kiekis, m3** | **Konteinerio stovėjimo vieta** |
| **1** | **2** | **3** | **4** | **5** | **6** | **7** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Dokumentą sudarė: atliekų turėtojas \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) A. V. (parašas) (vardas ir pavardė)

Dokumentą suderino: Administratorius \_\_\_\_\_\_\_\_\_\_\_\_\_\_\_\_\_

(pareigų pavadinimas) A.V. (parašas) (vardas ir pavardė)

Anykščių rajono savivaldybės DVĮ už komunalinių atliekų surinkimą iš atliekų turėtojų ir tvarkymą taikymo tvarka

4 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Anykščių rajono savivaldybės DVĮ Administratoriui

**NEKILNOJAMOJO TURTO PLOTO/PASKIRTIES TIKSLINIMO   
DEKLARACIJA**

2017 m. mėn. d. *<įrašyti vietovę>*

Vadovaudamasis Anykščių rajono savivaldybės tarybos 2016 m. ......... ... d. sprendimu Nr. ... patvirtinta Anykščių rajono savivaldybės DVĮ už komunalinių atliekų surinkimą iš atliekų turėtojų ir tvarkymą taikymo tvarka:

Tvirtinu, kad nekilnojamojo turto objekto **plotas/faktiškai naudojama paskirtis:**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pastato adresas** | **Pastato unikalus Nr. Nekilnojamo turto registro išraše** | **Pastato (patalpų) paskirtis Nekilnojamo turto registro išraše** | | **Pastato (patalpų) faktiškai naudojama paskirtis** | |
| **Paskirtis** | **Plotas, m2** | **Paskirtis** | **Plotas, m2** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Sutinku, kad DVĮ administratorius vykdytų patikras nekilnojamojo turto objekte/(-uose), kurių paskirtis tikslinama pagal faktiškai naudojamą.**

PRIDEDAMA:

1. Patalpų eksplikacija.

2. Nekilnojamojo turto registro išrašas

(Atliekų turėtojo vardas, pavardė, parašas)